rejauldu/bengali-wikipedia huggingface dataset:
থাম্ব|260x260পিক্সেল| ফ্রাঙ্কো-ক্যান্টাব্রিয়ান অঞ্চলে প্যালিওলিথিক গুহা শিল্প সাইটগুলির মানচিত্র। উত্তর স্পেনের আলতামিরা গুহা এবংপ্যালিওলিথিক গুহা শিল্প () হল উত্তর স্পেনের ১৮টি গুহার একটি গোষ্ঠী, যা একসাথে ৩৫,০০০ থেকে ১১,০০০ বছর আগে ইউরোপের উচ্চ প্যালিওলিথিক গুহা শিল্পের প্রতিনিধিত্ব করে (অরিগনাসিয়ান, গ্রেভেটিয়ান, সলুট্রিয়ান, ম্যাগডালেনিয়ান, আজিলিয়ান)৷ ২০০৮ সালে, এগুলো সম্মিলিতভাবে ইউনেস্কো কর্তৃক বিশ্ব ঐতিহ্যবাহী স্থান হিসেবে মনোনীত হয়।  এই গুহাগুলির মধ্যে প্রধান হল আলতামিরা, ক্যান্টাব্রিয়ার সান্তিলানা দেল মার শহরের মধ্যে অবস্থিত। এটি প্রাগৈতিহাসের সবচেয়ে গুরুত্বপূর্ণ পেইন্টিং চক্রগুলির মধ্যে একটি, যা উচ্চ প্যালিওলিথিকের ম্যাগডালেনিয়ান এবং সলুট্রিয়ান যুগে উদ্ভূত হয়েছিল। এই গুহার শৈল্পিক শৈলী ফ্রাঙ্কো-ক্যান্টাব্রিয়ান প্রথার প্রতিনিধিত্ব করে, যা এর চিত্রক উপস্থাপনের বাস্তবতা দ্বারা চিহ্নিত করা হয়। আলতামিরা গুহাকে ১৯৮৫ সালে বিশ্ব ঐতিহ্যবাহী স্থান হিসেবে ঘোষণা করা হয়। ২০০৮ সালে, ওয়ার্ল্ড হেরিটেজ সাইটটি উত্তর স্পেনের তিনটি স্বায়ত্তশাসিত সম্প্রদায়ে অবস্থিত ১৭টি অতিরিক্ত গুহা অন্তর্ভুক্ত করার জন্য সম্প্রসারিত করা হয়েছিল: আস্তুরিয়াস, ক্যান্টাব্রিয়া এবং বাস্ক কান্ট্রি ।   গুহা তালিকা  কোডনামঅবস্থানস্থানাংকবাফার অঞ্চলশিল্পকর্ম৩১০-০০১Cueva de Altamira, Santillana del Mar১৬ ha150x150পিক্সেল৩১০-০০২Cueva de la Peña de Candamo, Candamo, San Román১০০ ha150x150পিক্সেল৩১০-০০৩Cueva de Tito Bustillo, Ribadesella২৪৩ ha150x150পিক্সেল৩১০-০০৪Cueva de La Covaciella, Cabrales১১.৩ ha150x150পিক্সেল৩১০-০০৫Cueva de Llonín, Peñamellera Alta১৭.৪ ha150x150পিক্সেল৩১০-০০৬Cueva del Pindal, Ribadedeva৬৯.৪ ha150x150পিক্সেল৩১০-০০৭Cueva de Chufín, Rionansa১৬.৭ ha৩১০-০০৮Cueva de Hornos de la Peña, San Felices de Buelna২৫ ha150x150পিক্সেল৩১০-০০৯Cueva de El Castillo Puente Viesgo, Cantabria৬৯ ha150x150পিক্সেল৩১০-০১০Cueva de Las Monedas, Puente Viesgo৬৯ ha150x150পিক্সেল৩১০-০১১Cueva de La Pasiega, Puente Viesgo৬৯ ha150x150পিক্সেল৩১০-০১২Cueva de Las Chimeneas Puente Viesgo৬৯ ha150x150পিক্সেল৩১০-০১৩Cueva de El Pendo, Camargo৬৪ ha৩১০-০১৪Cueva de La Garma, Ribamontán al Monte১০০ ha150x150পিক্সেল৩১০-০১৫Cueva de Covalanas, Ramales de la Victoria১৩৭৪ ha150x150পিক্সেল৩১০-০১৬Cueva de Santimamiñe, Vizcaya, Cortézubi৯৯ ha150x150পিক্সেল৩১০-০১৭Cueva de Ekain, Guipúzcoa, Deva১৪.৬ ha150x150পিক্সেল৩১০-০১৮Cueva de Altxerri, Guipúzcoa, Aia১৫ ha150x150পিক্সেল   আরও দেখুন    আলতামিরার জাতীয় জাদুঘর ও গবেষণা কেন্দ্র  ক্যান্টাব্রিয়ার গুহা  ফ্রাঙ্কো-ক্যান্টাব্রিয়ান অঞ্চল  উচ্চ প্যালিওলিথিক শিল্প  প্রস্তর যুগের শিল্পের তালিকা  আলতামিরা গুহা   তথ্যসূত্র    আলতামিরার গুহা এবং উত্তর স্পেনের প্যালিওলিথিক গুহা শিল্প (unesco.org)  বিষয়শ্রেণী:স্পেনের বিশ্ব ঐতিহ্যবাহী স্থান বিষয়শ্রেণী:উইকিউপাত্তে স্থানাঙ্ক আছে
থাম্ব|300px|লুটস্ক দুর্গের ভিতরের দৃশ্য থাম্ব|300px|২০০ রিভনিয়াস ব্যাঙ্ক নোটে লুটস্ক দুর্গ লুটস্ক দুর্গ ( ) বা স্থানীয়ভাবে লিউবার্টস ক্যাসেল হলো ১৪ শতকের মাঝামাঝি তৈরি একটি দুর্গ। এটি উত্তর-পশ্চিম ইউক্রেনের স্টাইর নদীর ধারে অবস্থিত।  দুর্গটি উচ্চ দুর্গ নামেও পরিচিত। ১৪ শতকের মাঝামাঝি এই দুর্গটিতে মানুষের বসবস শুরু হয়েছিল বলে মনে করা হয়। রাজা গেডিমিনাসের পুত্র লিউবারটাস (লুবার্ট) এই দুর্গটি নির্মাণ করেন। তিনি ছিলেন ইউনাইটেড গ্যালিসিয়া-ভোলহিনিয়ার শেষ শাসক। এটি ইউক্রেনের লুটস্ক শহরের সবচেয়ে পরিচিত বিশিষ্ট একটি স্থান। ১৪ শতকে জারটোরিস্কি পরিবার দ্বারা নির্মিত লোয়ার ক্যাসেল নামে এই শহরের আরেকটি  দুর্গ এখন ধ্বংসস্তূপ।  ১০৭৫ সালের প্রথম দিকে লুচেস্কের কিভান শহরে একটি কাঠের প্রাচীর ছিল। বোলেস্লাউস দ্য বোল্ড এটিকে ছয় মাসের জন্য অবরোধ করে রেখেছিল। ১১৪৯ সালে ছয় সপ্তাহের অবরোধের পর ইউরি ডলগোরুকি লুটস্ক অধিকার করতে ব্যর্থ হন। ১২৫৫ সালে খান জোচির নাতি কুরেমসা লুটস্কের দেয়ালে আঘাত হানে।  স্টাইর নদীর উপরে অবস্থিত বর্তমান দুর্গটির বেশিরভাগ অংশ ১৩৪০-এর দশকে নির্মিত হয়। যদিও পূর্ববর্তী দেয়ালের কিছু অংশ সেইসময় ব্যবহার করা হয়। পরবর্তীকালে এই দুর্গটি ক্যাসিমির দ্য গ্রেট (১৩৪৯), জোগাইলা (১৪৩১) এবং সিগিসমন্ড কেস্টুটাইটিস (১৪৩৬) সহ অসংখ্য ক্ষমতাবানদের দ্বারা আক্রমণকে রুখে দেয়। এই দুর্গে ১৪২৯ সালের লুটস্ক সম্মেলন অনুষ্ঠিত হয়। এই সম্মেলনে সম্রাট সিগিসমন্ড, মস্কোর দ্বিতীয় ভাসিলি, জোগাইলা, ভিটাউটাস দ্য গ্রেট এবং ওয়ালাচিয়ার ভোইভোড উপস্থিত ছিলেন।  ভিটাউটাসের দীর্ঘ শাসনকালে লুটস্ক দুর্গকে কামান এবং গোলাগুলির থেকে রক্ষা করার জন্য আরও সুরক্ষিত করা হয়। প্রধান প্রবেশদ্বার এখন যেটি ইট দিয়ে তৈরি সেটি পশ্চিম দিক থেকে এবং বাইরের পরিখার উপর একটি সেতু সংলগ্ন ছিল। তিনটি প্রধান স্তম্ভ যার নাম এখন "লুবার্ট", "সুবিত্রীগাইলা" (উভয় স্তম্ভই লিথুয়ানিয়ান রাজকুমারদের পরে) এবং "বিশপ" এগুলি ১৬ এবং ১৭ শতকের মধ্যে নির্মিত হয়েছিল।  পূর্বে দুর্গের প্রাচীর সেন্ট জনস্ ক্যাথেড্রাল, গ্র্যান্ড ডিউকদের একটি প্রাসাদ এবং একটি এপিস্কোপাল প্রাসাদ দিয়ে ঘেরা ছিল। এই ভবনগুলির মধ্যে শুধুমাত্র বিশপদের নিওক্লাসিক্যাল প্রাসাদটি এখনও ইতিহাসের সাক্ষী হয়ে দাঁড়িয়ে আছে।  ১৯৪১ সালের ২ জুলাই লুটস্ক দুর্গের প্রাচীরের মধ্যে ১,১৬০ ইহুদিকে হত্যা করা হয়। দুর্গে এই নারকীয় হত্যাকাণ্ডের পর এর স্মরণার্থে কোন স্মৃতিস্তম্ভ তৈরি হয়নি।   তথ্যসূত্র   বিষয়শ্রেণী:ইউক্রেনের দুর্গ
পশ্চিমবঙ্গের কলকাতায় জন্মগ্রহণকারী সন্ধ্যা মাজুমদার হলেন প্রাক্তন টেস্ট ও ওয়ানডে আন্তর্জাতিক ক্রিকেটার, যিনি ভারতের প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নারী ক্রিকেটার বিষয়শ্রেণী:কলকাতা থেকে আগত ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:বাঙালি ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:কলকাতার নারী ক্রীড়াবিদ
বতসোয়ানা জাতীয় অলিম্পিক কমিটি (; এছাড়াও সংক্ষেপে আইওসি কোড বিওটি দ্বারা পরিচিত) হলো বতসোয়ানার জাতীয় অলিম্পিক কমিটি। এই সংস্থাটির ১৯৭৮ সালে প্রতিষ্ঠিত হয়েছে; প্রতিষ্ঠার ২ বছর পর ১৯৮০ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বতসোয়ানার রাজধানী গাবোরোনিতে অবস্থিত।  বর্তমানে বতসোয়ানা জাতীয় অলিম্পিক কমিটির সভাপতির দায়িত্ব পালন করছেন বতসাং শেনিয়েগো, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন দোরোতি লাগায়-গাসেইতসিওয়ে।  ইতিহাস ১৯৭৮ সালে বতসোয়ানার বহু-ক্রীড়ার সর্বোচ্চ সংস্থা হিসেবে বতসোয়ানা জাতীয় অলিম্পিক কমিটি প্রতিষ্ঠিত হয়েছে। মোম্পাতি মেরাফহে এই সংস্থার প্রথম সভাপতির দায়িত্ব পালন করেছেন, যিনি ১৯৭৮ হতে ১৯৮৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ২ বছর পর বতসোয়ানা ১৯৮০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে বতসোয়ানা  তথ্যসূত্র  বহিঃসংযোগ     এএনওসিতে বতসোয়ানা জাতীয় অলিম্পিক কমিটি   অলিম্পিডিয়ায় বতসোয়ানা জাতীয় অলিম্পিক কমিটি   অলিম্পিক.কমে বতসোয়ানা জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বতসোয়ানা বিষয়শ্রেণী:বতসোয়ানার ক্রীড়া পরিচালনা পরিষদ বিষয়শ্রেণী:১৯৭৮-এ বতসোয়ানায় প্রতিষ্ঠিত বিষয়শ্রেণী:১৯৭৮-এ প্রতিষ্ঠিত ক্রীড়া সংস্থা
thumb|right|400px|বিশ্বের বিভিন্ন জীবাঞ্চলের বর্ণ-সাংকেতিক মানচিত্র জীবাঞ্চল বা বাস্তুসংস্থানিক অঞ্চল হচ্ছে একই রকম জলবায়ু, পরিবেশ, প্রাণী ও উদ্ভিদ সংবলিত অঞ্চল।  এই এলাকাগুলোকে বিজ্ঞানীরা একই বাস্তুতন্ত্রে একীভূত করে একেকটি জীবাঞ্চল হিসেবে বিভাজন করেন। পৃথিবীতে এ ধরনের জীবাঞ্চলের সংখ্যা প্রায় ১৫০, যার মধ্যে রয়েছে তুন্দ্রা, মরু, তৃণাঞ্চল, বর্ষাবন, পত্রমোচী বন ইত্যাদি। যেমন : তৃণ জীবাঞ্চল।  অন্যান্য জীবাঞ্চলসমূহ ভূত্বক-অভ্যন্তরস্থ জীবাঞ্চল, অণুবীক্ষণিক জীবন নিয়ে গঠিত যা ভূত্বক থেকে কয়েক কিলোমিটার নিচে সাম্প্রতিককালে পাওয়া গেছে। এগুলো কোন্‌ জীবাঞ্চলের অন্তর্ভুক্ত তা উপযুক্তভাবে বিশ্লেষণ করা যায়নি।  জীবাঞ্চলসমূহের মানচিত্র thumb|center|800px|উদ্ভিদ অনুযায়ী স্থলভাগীয় জীবাঞ্চলের শ্রেণীবিভাজন|  তথ্যসূত্র  বহিঃসংযোগ  Biomes of the world (Missouri Botanic Garden) Global Currents and Terrestrial Biomes Map  WorldBiomes.com is a site covering the 5 principal world biome types: aquatic, desert, forest, grasslands, and tundra.   UWSP's online textbook The Physical Environment: – Earth Biomes  Panda.org's Habitats – describes the 14 major terrestrial habitats, 7 major freshwater habitats, and 5 major marine habitats.  Panda.org's Habitats Simplified – provides simplified explanations for 10 major terrestrial and aquatic habitat types.  UCMP Berkeley's The World's Biomes – provides lists of characteristics for some biomes and measurements of climate statistics.  Gale/Cengage has an excellent Biome Overview of terrestrial, aquatic, and man-made biomes with a particular focus on trees native to each, and has detailed descriptions of desert, rain forest, and wetland biomes.  NASA's Earth Observatory Mission: Biomes gives an exemplar of each biome that is described in detail and provides scientific measurements of the climate statistics that define each biome.  Google Map of Terrestrial Biomes  বিষয়শ্রেণী:জীবাঞ্চল বিষয়শ্রেণী:আবাসভূমি বিষয়শ্রেণী:বাসস্থান
স্যার জেরাল্ড বার্কলে হার্স্ট কিউসি (৪ ডিসেম্বর ১৮৭৭ - ২৭ অক্টোবর ১৯৫৭) ছিলেন একজন ব্রিটিশ কনজারভেটিভ পার্টির রাজনীতিবিদ।  জেরাল্ড বার্কলে হার্টজ ব্র্যাডফোর্ডে ফ্যানি মেরি এবং উইলিয়াম মার্টিন হার্টজের ঘরে জন্মগ্রহণ করেন, যিনি একজন উল ব্যবসায়ী ছিলেন। তার উভয় পক্ষের ইহুদি দাদা-দাদীরা উনিশ শতকের মাঝামাঝি সময়ে জার্মানি থেকে এসেছিলেন। তিনি অক্সফোর্ডের ব্র্যাডফোর্ড গ্রামার স্কুল এবং লিংকন কলেজে শিক্ষা লাভ করেন। ১৯১৬ সালে হার্টজ তার পদবির বানান পরিবর্তন করে হার্স্ট রাখেন। প্রথম বিশ্বযুদ্ধের সময় তিনি ব্রিটিশ সেনাবাহিনীতে লেফটেন্যান্ট হিসেবে দায়িত্ব পালন করেন এবং মধ্যপ্রাচ্য ও ফ্রান্সে নিযুক্ত ছিলেন। ১৯০৫ সালে তিনি ম্যানচেস্টার বিশ্ববিদ্যালয়ের উপাচার্য এবং সংসদ সদস্য আলফ্রেড হপকিন্সনের কন্যা মার্গারেট অ্যালিসকে বিয়ে করেন। দ্বিতীয় বিশ্বযুদ্ধে লিবিয়ায় তাদের একমাত্র ছেলে নিহত হয়। তাদের মেয়ে ইভ ফ্রেডেরিক সিবোমকে বিয়ে করে।  তিনি ১৯১৮ থেকে ১৯২৩ এবং ১৯২৪ থেকে ১৯৩৫ সাল পর্যন্ত ম্যানচেস্টার মস সাইডের সংসদ সদস্য (এমপি) ছিলেন। তিনি ইম্পেরিয়াল প্রেফারেন্সের একজন তীব্র সমর্থক ছিলেন। হার্স্টকে ১৯২৯ সালে নাইট উপাধি দেওয়া হয়েছিল।  ১৯৩৮ সালে তিনি ক্রয়ডন এবং পশ্চিম কেন্টের কাউন্টি আদালতে নিযুক্ত হন। ১৯৫২ সালে হার্স্ট কাউন্টি বিচারক পদ থেকে পদত্যাগ করেন। ১৯৪৭ থেকে ১৯৫৫ সাল পর্যন্ত তিনি বিবাহবিচ্ছেদ মামলার কমিশনার হিসেবে দায়িত্ব পালন করেন। তার ছোট ভাই ছিলেন স্যার আর্থার ফ্রেডেরিক হার্স্ট।   তথ্যসূত্র   বহিঃসংযোগ       বিষয়শ্রেণী:ইহুদি ইংরেজ রাজনীতিবিদ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:লিঙ্কন কলেজ, অক্সফোর্ডের প্রাক্তন শিক্ষার্থী বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ব্রিটিশ সেনা কর্মকর্তা বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:১৯৫৭-এ মৃত্যু বিষয়শ্রেণী:১৮৭৭-এ জন্ম বিষয়শ্রেণী:ব্র্যাডফোর্ড গ্রামার স্কুলে শিক্ষিত ব্যক্তি বিষয়শ্রেণী:জার্মান-ইহুদি বংশোদ্ভূত ইংরেজ ব্যক্তি
অ্যান্থনি উইবার টনি হোয়াইট (; জন্ম: ২০ নভেম্বর, ১৯৩৮) সেন্ট মাইকেলের ব্রাইটন এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী ছিলেন টনি হোয়াইট।   প্রথম-শ্রেণীর ক্রিকেট  ১৯৫৮-৫৯ মৌসুম থেকে ১৯৬৫-৬৬ মৌসুম পর্যন্ত টনি হোয়াইটের প্রথম-শ্রেণীর খেলোয়াড়ী জীবন চলমান ছিল। দৃঢ়প্রত্যয়ী মনোভাবসম্পন্ন অল-রাউন্ডার হিসেবে টনি হোয়াইটের সবিশেষ পরিচিতি ছিল। সময় উপযোগী ইনিংস কিংবা থিতু হয়ে আসা জুটি ভাঙতে অফ স্পিন কিংবা মিডিয়াম পেসের ন্যায় বিশ্বস্ত বোলিং করতেন।  টনি হোয়াইট মাঝারিসারির ব্যাটসম্যান ছিলেন। এছাড়াও, অফ স্পিনার হিসেবে ১৯৫৮ থেকে ১৯৬৫-৬৬ মৌসুম পর্যন্ত বার্বাডোসের পক্ষে খেলেছিলেন তিনি। ১৯৬০-৬১ মৌসুমে ব্যক্তিগত সেরা পরিসংখ্যান গড়েন। ত্রিনিদাদের বিপক্ষে তিনি ৬/৮০ পেয়েছিলেন তিনি। ১৯৬১-৬২ মৌসুমে পঞ্চদলীয় প্রতিযোগিতার চূড়ান্ত খেলায় ব্রিটিশ গায়ানার বিপক্ষে ব্যক্তিগত সর্বোচ্চ ৭৫ রান সংগ্রহ করেন। এছাড়াও, দ্বিতীয় ইনিংসে ৫৪ রান সংগ্রহসহ চার উইকেট পান। তাসত্ত্বেও, তার দল পরাজয়বরণ করেছিল।British Guiana v Barbados 1961-62   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন টনি হোয়াইট। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৩ মার্চ, ১৯৬৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ মার্চ, ১৯৬৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।  ১৯৬৩ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, কোন টেস্ট খেলার সুযোগ পাননি। আঘাতপ্রাপ্ত উইলি রড্রিগুয়েজের সহকারী হিসেবে সফরের মাঝামাঝি সময়ে দলে অন্তর্ভুক্ত হন।Wisden 1964, p. 273.  ১৯৬৪-৬৫ মৌসুমে অস্ট্রেলিয়া দলের বিপক্ষে নিজস্ব দুই টেস্ট খেলেন। কিংস্টনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় তার। প্রথম ইনিংসে অপরাজিত ৫৭ রান তুলে দলের পক্ষে সর্বোচ্চ রান সংগ্রাহকে পরিণত হন। ১৪৯/৬ থাকা অবস্থায় মাঠে নেমে দলকে ২৩৯ রানে নিয়ে যেতে সমর্থ হন। এছাড়াও, নিচেরসারির তিন উইকেট পান ও দলকে ১৭৯ রানের বিজয়ে ভূমিকা রাখেন।West Indies v Australia, Kingston 1964-65 কিন্তু, ড্র হওয়া দ্বিতীয় টেস্টে ৫২ ওভার বোলিং করলেও কোন উইকেট লাভে সক্ষমতা দেখাতে পারেননি। মাত্র ৭ ও ৪ রান তুলেন তিনি। ফলশ্রুতিতে, তৃতীয় টেস্টে সেম্যুর নার্সকে তার স্থলাভিষিক্ত করা হয়েছিল।  বর্তমানে তিনি ভেনেজুয়েলায় বসবাস করছেন।Cricket Legends of Barbados: Tony White  Retrieved 10 August 2014.   তথ্যসূত্র    আরও দেখুন   ডেরেক মারে  উইলফ্রেড ফার্গুসন  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার
অটো উইকি ব্রাউজার (AutoWikiBrowser), যাকে সংক্ষেপে অউব্রাবাংলায় অউব্রা (অটো উইকি ব্রাউজার)বলা হয়, একটি অর্ধ-স্বয়ংক্রিয় উইকিমিডিয়া সম্পাদনকারী সফ্‌টওয়ার যা উইন্ডোজ ২০০০/এক্সপি/ভিস্তা ও পরবর্তী সংস্করণগুলোতে কাজ করে। এটির দ্বারা পুনঃপুন ও বিরক্তিকর সম্পাদনাসমূহকে দ্রুত ও সহজে করা যায়।  ব্যবহারের নিয়ম  সংরক্ষণের পূর্বে প্রত্যেক সম্পাদনা যাচাই করুন।  তাড়াহুড়ো করবেন না।  এর সম্পর্কিত বিতর্কিত কোনো কিছু করবেন না।  তাৎপর্যপূর্ণ বা সামঞ্জস্যপূর্ণ নয় এমন সম্পাদনা এড়িয়ে চলুন।  উইকিপিডিয়ার সকল নিয়মনীতি ও সাধারণ আচার মেনে চলুন।  ব্যবহার পদ্ধতি নিবন্ধন  আপনি যদি এই সফটওয়ার ব্যবহার করতে চান তবে আপনার নাম নিবন্ধনের জন্যে আবেদন পাতায় যোগ করুন। নিরাপত্তাজনিত কারণে বাংলা উইকিপিডিয়াতে শুধুমাত্র নিবন্ধিত ব্যবহারকারীরা অটো উইকি ব্রাউজার সফটওয়্যার ব্যবহার করতে পারবেন। যে কেউ আবেদন করতে পারেন কিন্তু ব্যবহার অনুমোদনের জন্যে একজন প্রশাসকের সম্মতি আবশ্যক। সাধারণ নিয়ম মতে কমপক্ষে ৫০০টি অ-স্বয়ংক্রিয় সম্পাদনা বা প্রধান নামস্থানে মোট ১০০০টি অবদান থাকলে একজন ব্যবহারকারী অনুমোদন পাবেন। আবেদনের হালনাগাদ জানতে আবেদনের পাতাটি নজরতালিকায় রাখুন।  ডাউনলোড  এখান থেকে মুক্তিপ্রাপ্ত সাম্প্রতিক সংস্করণটি ডাউনলোড করুন।   কারিগরি তথ্য   আপনি যখন প্রথমবারের মতো অটো উইকি ব্রাউজার চালাবেন, আপনার কম্পিউটারের বাংলা ফন্ট থাকলেও অটো উইকি ব্রাউজার সঠিকভাবে বাংলা দেখাবে না (আপনি অক্ষরের পরিবর্তে  কিছু বাক্স দেখতে পাবেন)। এটি ঠিক করতে "অপশন → প্রেফারেন্স → ইডিট সেভিং → সেট ইডিট ফন্ট বক্স" এ গিয়ে একটি বাংলা ফন্ট নির্দিষ্ট করে দিতে হবে। তাহলে বাংলা ঠিকমত দেখা যাবে।  অটো উইকি ব্রাউজার দিয়ে ড়, ঢ়, য় এই তিনবর্ণ সরাসরি লিখে সম্পাদনা সংরক্ষণ করা যায় না। ইউনিকোডে ড়, ঢ়, য় এই তিন বর্ণকে দুইভাবে লেখা যায়। সরাসরি বসিয়েএখানে উদাহরণ দেওয়া যাচ্ছে না, কারণ উইকি সর্বদা দ্বিতীয় রূপটি ব্যবহার করে। অথবা ড, ঢ, য + ় সহকারে। আপনার লেখায় যদি এই তিন বর্ণের সরাসরি রূপটি থাকে, তবে সম্পাদনা সংরক্ষণ হবে না।যদিও অটো উইকি ব্রাউজার সম্পর্কিত নয়, তবে আরও জানতে :phab:T144071, :phab:T7948, :phab:T152956 দেখুন। সম্পাদনা সংরক্ষণ করতে সেগুলোকে ভেঙ্গে লিখুন। যেমন, সরাসরি য়-এর পরিবর্তে য +  ় সহকারে লিখুন।   পরামর্শ   অটো উইকি ব্রাউজার অনেক সময় সম্পাদনা সারাংশে ইংরেজিতে top লিখে দেয়। এটি যাতে না আসে, সেই জন্য অপশন → ডু নট ইউজ সেকশন ইডিট সামারিজ-এ টিকচিহ্ন দিন। দেওয়ার পর অবশ্যই ফাইল → সেভ সেটিংস আস ডিফল্ট করুন।  এছাড়া অপশন → অটো সেভ সেটিংস ফাইল এভরি ১০ পেজেস-এ টিকচিহ্ন দিয়ে রাখতে পারেন।  টীকা   বহিঃসংযোগ    Sourceforge এ প্রকল্পের মূলপাতা   Sourceforge এ উৎস কোড ব্রাউজ করুন   বিষয়শ্রেণী:অটোউইকিব্রাউজার
আদিত্য চৌধুরী () () (জন্ম ১৯ এপ্রিল ১৯৯৬) নেপাল এর একজন ফুটবল খেলোয়াড়। ২০১৪ সালের ৩১ অক্টোবর ফিলিপাইনের বিপক্ষে নেপালের ম্যাচের মধ্য দিয়ে নেপাল জাতীয় ফুটবল দল এর হয়ে তার আন্তর্জাতিক ফুটবলে অভিষেক ঘটে।   এছাড়াও তিনি নেপাল অনূর্ধ্ব-১৭, নেপাল অনূর্ধ্ব-১৯ এবং নেপাল অনূর্ধ্ব-২৩ দলের হয়ে নেপালের প্রতিনিধিত্ব করেছেন।   ক্লাব ক্যারিয়ার   থ্রি স্টার ক্লাব  নেপাল অনূর্ধ্ব ১৭ দলে দারুণ পারফরম্যান্স এর ফলশ্রুতিতে নেপালের ক্লাব ফুটবলের দল থ্রি স্টার ক্লাব, আদিত্য চৌধুরীকে তাদের দলে খেলার প্রস্তাব দেয়। আদিত্য চৌধুরী এই প্রস্তাবে সাড়া দিয়ে, দলটির সাথে চুক্তি করেন।   নেপাল এপিএফ  থ্রি স্টার দলে ৩ মৌসুম খেলার পর, ২০১৫ সালে, আদিত্য চৌধুরী নেপাল এপিএফ দলের সাথে চুক্তি করেন। ২০১৫ সালে ফেব্রুয়ারি মাসে ফার ওয়েস্টার্ন এফসি এর বিপক্ষে রারা গোল্ড কাপের একটি খেলায়, আদিত্য লাল কার্ড দেখে মাঠ ছাড়েন এবং দলের আরও ৯ জন খেলোয়াড় হলুদ কার্ড দেখেন। এছাড়াও ঐ ম্যাচে তার পারফরম্যান্স ছিল খারাপ। ম্যাচের ১৮ মিনিটে এপিএফ দল একটি পেনাল্টি পায়। কিন্তু তার নেয়া পেনাল্টি কিক, বিপক্ষ ফার ওয়েস্টার্ন এফসি দলের গোলরক্ষক বীরেন্দ্র বাহাদুর চাঁদ ঠেকিয়ে দেন। ঐ ম্যাচ নেপাল এপিএফ দল ১-০ ব্যবধানে পরাজিত হয়।   আন্তর্জাতিক ক্যারিয়ার   অনূর্ধ্ব-১৯  ২০১৩ সালের অক্টোবর মাসে, কাতার এর রাজধানী দোহায় অনুষ্ঠিত ২০১৪ এএফসি অনূর্ধ্ব-১৯ চ্যাম্পিয়নশিপ বাছাইপর্ব এর জন্য আদিত্যকে নেপাল দলে ডাকা হয়। কিন্তু সেই টুর্নামেন্টে নেপাল ব্যর্থ হয়। দলটি তাদের খেলা ৪ ম্যাচের ৪ টি তে হেরেই বাছাইপর্ব পার করতে ব্যর্থ হয়।   অনূর্ধ্ব-২৩ ক্যারিয়ার  ২০১৪ সালের আগস্ট মাসে, বাংলাদেশ ফুটবল দলের সাথে অনুষ্ঠিত দুটি আন্তর্জাতিক প্রীতি ম্যাচের জন্য, আদিত্য নেপাল দলে ডাক পান। নেপালে অনুষ্ঠিত দ্বিতীয় ম্যাচে আদিত্য এর খেলা, প্রশংসিত হয়।   জাতীয় দল  ২০১৪ সালের ৩১ অক্টোবর ফিলিপাইনের বিপক্ষে ম্যাচে তার অভিষেক হয়। তবে বদলি খেলোয়াড় হিসেবে তিনি মাঠে নামার সুযোগ পান। ম্যাচের ৮৩ মিনিটের সময় ভোলা সিলওয়াল এর বদলি হিসেবে তিনি মাঠে নামেন। নেপাল তখন ম্যাচে ১-০ ব্যবধানে পিছিয়ে ছিল। মাঠে নেমে আদিত্য গোল করে নিজ দলকে সমতায় ফেরানোর সুযোগ পেলেও তিনি গোল করতে ব্যর্থ হন। পরবর্তীতে, আদিত্য ফিলিপাইন দলের খেলোয়াড়কে পেনাল্টি-বক্সে ফাউল করলে, ফিলিপাইন পেনাল্টি পায় এবং তা থেকে গোল করে ফিলিপাইন ২-০ ব্যবধানে এগিয়ে যায়। শেষপর্যন্ত ফিলিপাইন ম্যাচে ৩-০ ব্যবধানে জয়লাভ করে।   তথ্যসূত্র    বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:থ্রি স্টার ক্লাবের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:পুরুষ ফুটবল রক্ষণভাগের খেলোয়াড়
জামালপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৩৮নং আসন।  সীমানা জামালপুর-১ আসনটি জামালপুর জেলার দেওয়ানগঞ্জ উপজেলা ও বকশিগঞ্জ উপজেলা নিয়ে গঠিত।  নির্বাচিত সাংসদ  নির্বাচন  সদস্য  দল১৯৭৯মোহাম্মদ আলমাস হোসেনবাংলাদেশ মুসলিম লীগসীমানা পরিবর্তন ১৯৮৬আব্দুস সাত্তারস্বতন্ত্র১৯৮৮আব্দুস সাত্তারজাতীয় পার্টি ১৯৯১ আবুল কালাম আজাদ বাংলাদেশ আওয়ামী লীগ ফেব্রুয়ারি ১৯৯৬ এ কে এম ময়নুল হক বাংলাদেশ জাতীয়তাবাদী দল জুন ১৯৯৬ আবুল কালাম আজাদ বাংলাদেশ আওয়ামী লীগ ২০০১ এম রশিদুজ্জামান মিল্লাত বাংলাদেশ জাতীয়তাবাদী দল ২০০৮ আবুল কালাম আজাদ বাংলাদেশ আওয়ামী লীগ ২০১৪ আবুল কালাম আজাদ বাংলাদেশ আওয়ামী লীগ ২০১৮ আবুল কালাম আজাদ বাংলাদেশ আওয়ামী লীগ ২০২৪ নূর মোহাম্মদ বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে জামালপুর-১  বিষয়শ্রেণী:জামালপুর জেলার জাতীয় সংসদীয় আসন বিষয়শ্রেণী:১৯৭৯-এ বাংলাদেশে প্রতিষ্ঠিত
মুজাফফর ইকবাল খান জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং স্বতন্ত্র প্রার্থী হিসাবে থানামান্ডি বিধানসভা কেন্দ্রের প্রতিনিধিত্ব করছেন। তিনি অবসরপ্রাপ্ত প্রাক্তন বিচারক।   আরও দেখুন    ২০২৪ জম্মু ও কাশ্মীর বিধানসভা নির্বাচন  জম্মু ও কাশ্মীর বিধানসভা   তথ্যসূত্র   বিষয়শ্রেণী:রাজৌরি জেলার ব্যক্তি বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি
রঞ্জিত কৌর বা রঞ্জীত কৌর (; জন্ম: ১৯৪৯) https://timesofindia.indiatimes.com/city/chandigarh/Ludhiana-administration-to-help-ailing-singer-Bibi-Ranjit-Kaur/articleshow/47932001.cms হলেন ভারতীয় পাঞ্জাবের একজন বিশিষ্ট পাঞ্জাবি গায়িকা।  তিনি প্রখ্যাত পাঞ্জাবী সংগীতশিল্পী ও রাজনীতিবিদ মুহাম্মদ সাদিকের সাথে তার দ্বৈতগানের জন্য পরিচিত।  তিনি নেপথ্য গায়িকা হিসেবে অনেক চলচ্চিত্রে কণ্ঠ দিয়েছেন এবং কিছু চলচ্চিত্রে পার্শ্ব অভিনেত্রী হিসাবে অভিনয়ও করেছেন।   তথ্যসূত্র    আরো দেখুন   রঞ্জিত কৌর আখড়া ইউকে ২০১৮  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় লোক গায়িকা বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:ভারতীয় লোক গায়ক
আতঙ্কের উপত্যকা (মূল নাম: দ্য ভ্যালি অব ফিয়ার; ) আর্থার কোনান ডয়েল রচিত শার্লক হোমসের চতুর্থ এবং সর্বশেষ উপন্যাস। এটা আংশিকভাবে মোলি ম্যাগুইরস এবং পিঙ্কার্টনের প্রতিনিধি জেমস ম্যাকপারল্যান্ডের ওপর ভিত্তি করে নির্মিত। উপন্যাসটি ১৯১৪ সালের সেপ্টেম্বর মাস হতে ১৯১৫ সালের মে মাসের মাঝামাঝি সময়ে দ্য স্ট্র্যান্ড ম্যাগাজিনে প্রথম প্রকাশিত হয়। ১৯১৪ সালে প্রথম বই সংস্করণটি কপিরাইট করা হয় এবং এটি নিউ ইয়র্ক ভিত্তিক জর্জ এইচ ডোরান কোম্পানি দ্বারা প্রথম প্রকাশিত হয়; বইয়ের প্রচ্ছদটি তৈরি করেছিলেন আর্থার আই কেলার।   পটভূমি  এই উপন্যাসে বার্লস্টোন ম্যানর চরিত্রটি কেন্টের টানব্রিজ কুয়ার নিকটস্থ গ্রুমব্রিজ প্লেসের ওপর ভিত্তি করে নির্মিত।Infosite , sherlockholmes-fan.com; accessed 13 December 2016. অন্যদিকে, দ্য ভ্যালি অব ফিয়ারের নেপথ্য কাহিনী আংশিকভাবে মোলি ম্যাগুইরসের ওপর ভিত্তি করে নির্মিত।Klinger, Leslie (ed.). The New Annotated Sherlock Holmes, Volume III (New York: W. W. Norton, 2006). p. 631.    প্রকাশ  দ্য ভ্যালি অব ফিয়ার ১৯১৪ সালের সেপ্টেম্বর মাস হতে ১৯১৫ সালের মে মাস পর্যন্ত দ্য স্ট্র্যান্ড ম্যাগাজিনে ধারাবাহিকভাবে প্রথমবারের মতো প্রকাশিত হয়। স্ট্র্যান্ড ম্যাগাজিনে, এই উপন্যাসটি ফ্র্যাঙ্ক উইলস দ্বারা অঙ্কিত ৩১টি চিত্র সহকারে প্রকাশ করা হয়েছিল। ১৯১৫ সালের ২৭ ফেব্রুয়ারি নিউ ইয়র্কের জর্জ এইচ ডোরান কোম্পানি স্ট্র্যান্ড ম্যাগাজিনে ধারাবাহিকভাবে প্রকাশ সমাপ্তির পূর্বে বই আকারে প্রথমবারের মতো প্রকাশ করে। ১৯১৫ সালের ৩রা জুন স্মিথ, এল্ডার অ্যান্ড কোম্পানি প্রথমবারের মতো উপন্যাসটির ব্রিটিশ বই সংস্করণ প্রকাশ করা। শার্লক হোমসের প্রথম উপন্যাস আ স্টাডি ইন স্কারলেটের মতো, দ্য ভ্যালি অব ফিয়ারেরও দুটি খণ্ড রয়েছে। প্রথম খণ্ডের শিরোনাম "দ্য ট্রাজেডি অব বার্লস্টোন" এবং দ্বিতীয়টির শিরোনাম "দ্য স্কাউরেস"।   তথ্যসূত্র    আরও পড়ুন         Conan Doyle and an Anglo-Irish Quarrel, জেন স্টেনফোর্ড, ক্যারোমোর, ২০১৭, পৃষ্ঠা: ৫০–৫৭   বহিঃসংযোগ         দ্য ভ্যালি অব ফিয়ার , online at ইয়ে ওল্ড লাইব্রেরি     বিষয়শ্রেণী:আর্থার কোনান ডয়েল রচিত শার্লক হোমস উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস